અમદાવાદ: બનાસકાંઠા જિલ્લાના પાંથાવાડા પોલીસ સ્ટેશનમાં ફરજ બજાવતા ત્રણ પોલીસ કોન્સ્ટેબલ રાજસ્થાનના જયપુર ખાતે લાંચ લેતા રંગેહાથ ઝડપાઈ જતાં રાજસ્થાન એસીબીએ અા અંગે ગુનો દાખલ કર્યો છે. પ્રાપ્ત માહિતી પ્રમાણે અા અંગેની વિગત એવી છે કે પાંથાવાડા પોલીસ સ્ટેશનમાં ફરજ બજાવતા હેડ કોન્સ્ટેબલ મફાભાઈ, કોન્સ્ટેબલ જગદીશભાઈ અને જયેશભાઈ અા ત્રણેય તપાસ અર્થે જયપુર ગયા હતા. પાંથાવાડા પોલીસે તાજેતરમાં કબજે કરેલી ચોરીની કારનો માલિક રાજસ્થાનના જયપુરનો રહીશ હતો. અાથી અા ત્રણેય કોન્સ્ટેબલ રાજસ્થાન જઈ ચોરીમાં પકડાયેલી કારના દસ્તાવેજો સુનીલભાઈના નામના હોઈ તેમને અા કેસમાં અારોપી બનાવવાની ધમકી અાપી પાંથાવાડાના અા ત્રણેય કોન્સ્ટેબલોએ રૂ. ૪૦ હજારની માગણી કરી હતી.